open-index/open-wikipedia-markdown huggingface dataset:
Tengström

**Tengström** on ruotsalaisperäinen suomalainen pappissuku. Suku on lähtöisin Länsi-Götanmaalta, Tengenen pitäjän alaisesta Trökörnan pitäjästä. Suvun nimi on johdettu Tengenen pitäjän nimestä. Suvun ensimmäinen suomalainen jäsen oli talonpoikaistaustainen Georg Olofinpoika Tengström (1694–1742), joka tuli vuonna 1722 Kokkolan pitäjänapulaiseksi. Hänen pojanpoikansa, Suomen ensimmäisen arkkipiispan Jakob Tengströmin lapset aateloitiin isänsä ansioista vuonna 1809 nimellä **af Tengström** ja hänen sukunsa introdusoitiin Suomen ritarihuoneelle sen perustamisen yhteydessä vuonna 1818 numerolla 169. Aatelinen sukuhaara sammui mieslinjalta vuonna 1907 ja lopullisesti vuonna 1995.

## Tunnettuja jäseniä
* Jakob Tengström (1755–1832), arkkipiispa, Georg Tengströmin pojanpoika
* Carl Fredrik Tengström (1762–1824), hallituskonseljin kamreeri, Jakob Tengströmin veli
* Johan Jakob Tengström (1787–1858), tiede- ja kirjallisuusmies, Jakob Tengströmin veljenpoika ja vävy
* Carl Jakob af Tengström (1788–1823), Itämaiden kirjallisuuden apulaisprofessori, Jakob Tengströmin poika
* Johan Magnus af Tengström (1793–1856), eläin- ja kasvitieteilijä, Jakob Tengströmin poika
* Anton af Tengström (1798–1828), aliluutnantti, aiheena Gustaf Wilhelm Finnbergin maalauksessa *[[Aliluutnantti Anton af Tengström]]*, Jakob Tengströmin poika
* Fredrik Tengström (1799–1871), vuorimestari, Suomen ensimmäisen kivipainon perustaja, Carl Fredrik Tengströmin poika
* Gabriel Tengström (1801–1885), Pietarsaaren pormestari ja porvarissäädyn edustaja tammikuun valiokunnassa, Carl Fredrik Tengströmin poika
* Fredrika Runeberg, o.s. *Tengström* (1807–1879), kirjailija, J. L. Runebergin puoliso, Carl Fredrik Tengströmin tytär
* Johan Martin Jakob af Tengström (1821–1890), lääkäri ja hyönteistieteilijä, Johan Magnus af Tengströmin poika
* Johan Robert Tengström (1823–1846), filosofian dosentti, J. J. Tengströmin poika
* Natalia Castrén, o.s. *Tengström* (1830–1881), kulttuurivaikuttaja, M. A. Castrénin puoliso, Johan Jakob Tengströmin tytär
* Oscar Tengström (1887–1960), näyttelijä, Lilla Teaternin perustaja
* Erik Tengström (1913–1996), ruotsalainen astronomi ja maanmittari

## Lähteet
Yhdistyneiden kansakuntien Euroopan talouskomissio

**Yhdistyneiden kansakuntien Euroopan talouskomissio** (engl. *United Nations Economic Commission for Europe* **ECE** tai **UNECE **)  on Yhdistyneiden kansakuntien alueellinen komissio, joka toimii YK:n talous- ja sosiaalineuvoston alaisena. Se perustettiin 1947 edistämään YK:n jäsenmaiden välistä taloudellista yhteistyötä ja hallittua talouskasvua. Komissioon kuuluu 56 jäsenmaata, Euroopan maiden lisäksi Yhdysvallat, Kanada, Israel ja Keski-Aasian ja Kaukausian tasavallat   

UNECE toimii tarjoamalla keskustelufoorumin jäsenmailleen, tuottamalla tilastoja ja analyysejä sekä taloudesta että ympäristöstä ja osallistuu kansainvälisen lainsäädännön kehittämiseen.

Kansainvälinen E-tieverkko, niin sanotut eurooppatiet, on määritelty UNECE:n alaisuudessa.

## Lähteet
Bryan Robson

**Bryan Robson** (s. 11. tammikuuta 1957 Witton Gilbert, Englanti) on englantilainen jalkapallovalmentaja ja entinen keskikenttäpelaaja. 

Maaliskuussa 2011 uutisoitiin, että Robsonilla on diagnosoitu kurkkusyöpä, joka leikataan Thaimaassa. 

## Pelaajaura
West Bromwichissa Robson teki debyyttinsä vuonna 1975 ottelussa York Citya vastaan. Seuraavalla kaudella Albionit liigaan nostanut Robson oli seuran avainpelaaja 70-luvun lopun ja 80-luvun alun ajan. Vuonna 1979 hänestä tuli joukkueen kapteeni.

Vuonna 1981 Robson siirtyi Manchester Unitediin. 13 ManU-kauden aikana Robson pelasi 465 ottelua tehden 99 maalia. Hän oli mukana voittamassa liigamestaruutta vuosina 1993 ja 1994, FA Cupia vuosina 1983, 1985, 1990 ja 1994 ja Cup-voittajien Cupia vuonna 1991.

## Maajoukkueura
Englannin maajoukkuetta vuosien 1980 ja 1991 välillä edustanut Robson pelasi 90 maaottelua ja teki niissä 26 maalia. Hän oli vielä heinäkuussa 2018 Englannin maajoukkueen kymmenenneksi eniten maaotteluita pelannut ja 13. paras maalintekijä. Vuosina 1981–1982 kaikkiaan 65:n maaottelun ajan maajoukkueen kapteenina toiminut Robson edusti maataan vuoden 1982, 1986 ja 1990 MM-kisoissa sekä 1988 EM-kisoissa.

## Ura toimitsijana
Middlesbroughissa pelaaja-managerina 7 kautta United-vuosien jälkeen toiminut englantilainen manageroi Bradford Citya vuosina 2003 ja 2004 ja West Bromwich Albionia marraskuusta 2004 lokakuuhun 2006. 

Toukokuussa 2007 hän siirtyi Valioliigasta pudonneen Sheffield Unitedin päävalmentajaksi, mutta sai potkut kehnon menestyksen takia jo helmikuussa 2008.

Syyskuussa 2009 hän allekirjoitti nelivuotisen sopimuksen Thaimaan maajoukkueen kanssa.  Hän erosi tehtävästään kesäkuun alussa 2011. 

## Saavutuksia ja palkintoja
* English Football Hall of Fame -kunniagalleriassa sekä pelaajana että valmentajana.

## Lähteet
Frédéric Auguste Bartholdi

**Frédéric Auguste Bartholdi** (2. elokuuta 1834 Colmar – 4. lokakuuta 1904 Pariisi) oli ranskalainen kuvanveistäjä, joka käytti myös nimeä **Amilcar Hasenfratz**. Hänen tunnetuin työnsä on New Yorkin Vapaudenpatsas. Kerrotaan, että taiteilija ehdotti Suezin kanavan avajaisten kunniaksi patsasta, joka esittää soihtua pitelevää naista. Tämä idea kuitenkin hylättiin. Bartholdi suunnitteli myöhemmin Vapaudenpatsaan samankaltaiseksi kuin tämä aiempi malli oli, vaikka kuolemaansa saakka hän kielsi yhteyden näiden kahden välillä. 

Bartholdi opiskeli arkkitehtuuria ja maalausta. Egyptiin tehty matka sai hänet ymmärtämään suurikokoisten veistosten vaikutuksen ihmisiin, ja arkkitehtuuriopintojensa takia hän kykeni teknisesti toteuttamaan sellaisia. Vapaudenpatsaan lisäksi hänet tunnetaan Ranskan Belfortissa sijaitsevasta suuresta leijonapatsaasta.

## Lähteet
Kirioroshi

**Kirioroshi** on japania ja tarkoittaa iaidōssa lyöntiä tai lyönti/pisto sarjaa. Iaidōssa *Kirioroshi* on neljästä iai-katan osa-alueesta toinen, miekan tupesta vedon (*[[nukitsuke]]*) jälkeen suoritettava manööveri jolla niin sanotusti tehdään hyökkääjistä selvää jälkeä. Kirioroshin jälkeen iaidōka suorittaa veren ravistamisen (*[[chiburi]]*) miekan terästä ja palauttaa miekan takaisin tuppeensa [*[[nōtō]]*).

## Lähteet
### Lähdeviittaukset

 

### Kirjallisuuslähteet

* 
* 

## Aiheesta muualla
Köyliön Lallit

**Köyliön Lallit** (entiseltä nimeltään **Köyliön Nuorisoseuran Urheilijat**) on Köyliön kunnassa toimiva urheiluseura, jonka lajeja ovat hiihto, yleisurheilu, pesäpallo, voimistelu ja suunnistus. Lallien päälaji on pesäpallo. Seura on perustettu vuonna 1946, ja siinä on vajaa tuhat jäsentä.

## Lähteet

## Aiheesta muualla
*Köyliön Lallit
Time Fades Away

**Time Fades Away** on Neil Youngin vuonna 1973 julkaistu livealbumi. Se sisältää ennen julkaisematonta materiaalia. Kappaleet on äänitetty kiertueelta vuoden 1973 alkupuolella, lukuun ottamatta kappaletta "Love In Mind", joka on äänitetty Youngin soolokiertueelta vuonna 1971. Youngin virallisista albumeista *Time Fades Away* ja soundtrack-albumi *[[Journey Through the Past]]* ovat ainoat, joita ei ole julkaistu CD-muodossa.
## Kappaleet
### Puoli 1
# Time Fades Away - 5:36
# Journey Thru The Past - 3:19
# Yonder Stands The Sinner - 3:19
# L. A. - 3:11
# Love In Mind - 1:58

### Puoli 2
# Don't Be Denied - 5:16
# The Bridge - 3:05
# Last Dance - 8:47

## Kokoonpano
* Neil Young - kitara, piano, huuliharppu, laulu
* Neil Young ja The Stray Gators (kappaleissa 1, 3, 4, 6 ja 8)
** Ben Keith - pedal steel, laulu
** Jack Nitzsche - piano
** Johnny Barbata - rummut
** Tim Drummond - basso (ei kappaleessa 4)
** Joe Yankee - basso (kappaleessa 4)
* Neil Young, The Stray Gators ja vierailevat artistit (kappaleissa 3, 6 ja 8)
** David Crosby - kitara, taustalaulu
** Graham Nash - kitara, taustalaulu
Sukupuolivähemmistöt

**Sukupuolivähemmistö** on vähemmistö, joka koostuu ulkoisten tai henkisten ominaisuuksiensa perusteella mies- ja naissukupuolesta poikkeavista ihmisistä. Tyypillisiä esimerkkejä ovat transsukupuoliset, transvestiitit, muunsukupuoliset ja intersukupuoliset.

Sukupuolivähemmistöjä ei pidä sekoittaa seksuaalivähemmistöihin. Sukupuolivähemmistöihin kuuluvat eivät välttämättä kuulu seksuaalivähemmistöihin.

## Transsukupuolisuus

Transsukupuolisuus on tila, jossa ihminen kokee kuuluvansa eri sukupuoleen kuin ulkoiset sukupuolitunnusmerkkinsä, siis ulkoiselta olemukseltaan mies kokee olevansa nainen ja ulkoiselta olemukseltaan nainen kokee olevansa mies. Tätä on varsinkin aikaisemmin pidetty yksin sukupuolidysforiaan liittyvänä mielenterveyden häiriönä, mutta viimeaikaisissa tutkimuksissa transsukupuolisilla on huomattu myös muita syntymäsukupuolesta poikkeavia aivojen eroavaisuuksia. Transsukupuolisuus aiheuttaa yleensä etenkin dysforiasta kärsivälle ihmiselle kovaa henkistä tuskaa. Tämä saa enemmistön transsukupuolisista ihmisistä hakeutumaan sukupuolenkorjausprosesseihin.

## Transvestisuus

Transvestiitit ovat suhteellisen suuri sukupuolivähemmistö. He ovat henkilöitä, jotka pukeutumisellaan pyrkivät eläytymään myös vastakkaisen sukupuolen rooliin. Toisin kuin transsukupuoliset, transvestiitit kokevat kuuluvansa henkisesti samaan sukupuoleen kuin kehonsa, eivätkä koe tarvetta muuttaa ulkoisia sukupuoliominaisuuksia.

## Muunsukupuolisuus

Muunsukupuoliset kuuluvat transsukupuolisiin, sillä heidän syntymässään määritelty sukupuoli ei vastaa heidän sukupuoli-identiteettiään. Muunsukupuoliset ovat kaksijakoisen (*binäärisen*) sukupuolijärjestelmän (mies/nainen) ulkopuolella. Muunsukupuolisen identiteetti voi olla sekoitus maskuliinisuutta ja femininiisyyttä ja se voi myös olla vaihteleva ja liukuva (*eng. gender fluid).* Osa muunsukupuolisista kärsii kehonsa ja identiteettikokemuksensa välisestä ristiriidasta ja siitä johtuvasta ahdistuksesta, jota kutsutaan kehodysforiaksi. Tästä syystä osa muunsukupuolisista henkilöistä haluaa korjata sukupuoltaan, jotta heidän kehonsa vastaisi paremmin heidän sukupuoli-identiteettiään. 

## Intersukupuolisuus

Intersukupuoliseksi kutsutaan henkilöä, jonka sukupuolikromosomeissa on hedelmöityksessä tapahtunut tiettyjä mutaatioita (esimerkiksi androgeeni-insensitiivisyyssyndrooma) tai jonka sukupuolikromosomien määrä on tavallista suurempi tai pienempi (esimerkiksi Turnerin syndrooma ja Klinefelterin oireyhtymä). Intersukupuolisten ulkoinen sukupuoli ei ole aina selvä johtuen edellämainituista tekijöistä, ja tämä on edeltävinä vuosikymmeninä johtanut usein intersukupuolisten vauvojen sukuelinten kosmeettisiin leikkauksiin heti syntymän jälkeen.

## Lähteet

## Kirjallisuutta
* 
* 
* 

## Aiheesta muualla
* Sukupuolen moninaisuus - Seta
* Trasekin kotisivut
Viettelysten tie

**Viettelysten tie** on suomalainen elokuva vuodelta 1955. Sen ohjasi, käsikirjoitti ja tuotti Kaarlo Nuorvala. Elokuva aiottiin tehdä yhteistyössä Suomi-Filmin ja ruotsalaisen Wive-Filmin kanssa mutta ne vetäytyivät hankkeesta kesken kuvausten. Ensi-ilta oli 18. marraskuuta 1955 Helsingissä *Edison*issa ja *Tuulensuu*ssa. Kaarlo Nuorvala oli kirjoittanut aiemmin Suomi-Filmille käsikirjoituksen elokuvaan Suomalaistyttöjä Tukholmassa ja sen menestyksen innoittamana hän suunnitteli toteuttavansa samaa teemaa pojat päähenkilöinä. 

Elokuvan ulkokohtaukset kuvattiin Tukholmassa aidoilla paikoilla, sisäkuvat otettiin Helsingissä Munkkisaaren studiolla. Kiinnostavuuden lisäämiseksi juoneen oli lisätty paljastavia alastonkohtauksia mutta ne Elokuvatarkastamo leikkasi pois "esteettisistä syistä". Elokuva tarjoaa jälleen stereotyyppistä kuvaa ruotsalaisista, he eivät esiinny viranomaisia lukuun ottamatta elokuvassa muina kuin homoseksuaaleina ja namusetinä. Tässä käytettiin hyväksi jälleen suomalaisten ennakkoluuloja siitä että homous ei ollut Ruotsissa rikos vuoden 1944 jälkeen. Juoneen sisältyy myös ripaus tirkistelynhalua joka puettiin moraalisen opetuksen muotoon suurkaupungin vaaroista.

Kriitikoiden arvio elokuvasta oli tyly. Sitä arvosteltiin juuri halusta tirkistellä ulkopuolisena sosiaalisia ongelmia. Syitä ei pohdita vaan seurataan vain tapahtumia. Juonta moitittiin tasapaksuudesta.

## Juoni

Suomalaispoika Antti joutuu pidätetyksi Tunnelbanan asemalla Tukholmassa. Sosiaalihuoltajalle hän kertoo takautumana tarinansa. Hän on tullut Tukholmaan Ville-Veikko Salmisen esittämän Villen kanssa etsimään työtä ja seikkailua. He remuavat ja tekevät pikkurötöksiä kaupungissa. Kerran he pelastavat kaksi tyttöä ahdistelijan kynsistä. Aino-Maija Tikkasen esittämä Anita ja Yvonne Axön esittämä Monica alkavat seurustella poikien kanssa. He järjestävät tytöille asunnon tuttavansa Martin (Åke Lindman) avulla. Kerran tullessaan käymään tyttöjen luona pojat saavat selville Martin järjestäneen tytöt seuralaisiksi vanhalle herralle. Antti epäilee Marttia hämäräpuuhista ja arvelee tämän huumanneet tytöt ja parittavan heitä. Tässä kohtaa palataan nykyhetkeen ja sosiaalihuoltaja tekee poliisille ilmoituksen. Antti tapaa myöhemmin Villen ja Martin. Martti ehdottaa pojille työtä taiteilijan mallina. Taiteilija on tekemässä muistomerkkiä suomalaisista ja osoittaa poikien läsnä ollessa avoimesti homoseksuaalisuutensa. Antti ahdistuu lähentelyistä ja pakenee. Martti tyrmää taiteilijan ottaen häneltä pojille lupaamansa rahapalkkion itselleen. Antti löytää Monican ja varoittaa häntä huumeiden vaaroista. Antti saa tietä että poliisi etsii häntä, taiteilijan asunnolta on löydetty Antilta pudonnut nyrkkeilymitali. Martti ja Ville aikovat paeta Hampuriin. He joutuvat kaupungilla poliisin takaa-ajamiksi mutta Antti tavoittaa heidät ensin ja saa Villen mukaansa. Poliisit saavat huumerikoksista epäillyn Marin kiinni. Pojat sen sijaan ovat lähdössä laivalla ja hyvästelevät tytöt satamassa.

## Lähteet
Auguste Joseph Desarnod

**Auguste Joseph Desarnod** (1812 Puola – 1850 Pietari, Venäjä) oli puolalainen taidemaalari ja -graafikko, joka asui Porvoossa 1842–1848.

Desarnodin isä oli puolalainen kenraali, taidemaalari Auguste Desarnod vanhempi. Hänen puolisonsa oli opettaja Rosalie o.s. Walter. Heillä oli yksi poika. Hän opiskeli kotimaassa isänsä johdolla. Hän oli vakituisessa palveluksessa Venäjän armeijassa kapteenina. Desarnod omisti kivipainon ja oli myös litografi sekä Porvoossa vaimonsa johtaman ranskankielisen tyttökoulun piirustuksenopettaja.

Desarnodin maalauksia on Suomessa julkisissa kokoelmissa Ateneumin ja Tampereen taidemuseossa. Hänen julkisia taideteoksiaan on Porvoon kirkon alttaritaulu *Ehtoollinen* (Leonardo da Vincin *Ehtoollisen* mukaan), 1844–1846. Hän oli myös valokuvaaja, jonka dagerrotypioita on tunnistettu viisi.. Dagerrotypioita on Porvoon museossa.

## Lähteet
*Kuvataiteilijamatrikkeli
### Viitteet

## Aiheesta muualla
*Kuva ja Desarnod'n toimintaa 
*Desarnod 
*Kuva Johanna Fredrika Ottelinista
Manasse

**Manasse** voi tarkoittaa seuraavia:

* Manasse, Joosefin vanhin poika.
* Manasse Israelin heimo, jonka alue oli Jordanin itä- ja länsipuolella.
* Manasse, Juudan kuningas, Hiskian poika (hallitsi n. 687–642 eaa.)
** Manassen rukous, Vanhan testamentin apokryfikirja
* Manasse ben Israel (1604–1657), hollanninjuutalainen rabbiini ja kirjanpainaja
* Nabot Manasse, vuonna 1925 vihitty ambolainen luterilainen pappi
Barisal

**Barisal** () on kaupunki Bangladeshin eteläosassa, Padma-joen varrella noin 70 km Bengalinlahden rannalta. Vuonna 2011  siellä oli 328&nbsp;278 asukasta, joista noin 90% muslimeita, 8% hinduja ja alle 1 % kristittyjä. Lukutaitoisia on peräti 65% mikä on huippuluokkaa Bangladeshin oloissa. Kaupungissa on useita oppilaitoksia, muun muassa kadettikoulu ja lääketieteellinen opisto. 

Barisalista on Dhakaan autotietä pitkin 275 km, vesiteitse 117 km. Tieyhteydet ovat parantuneet 1990-luvulla siltojen rakentamisen myötä, mutta koska seutu on monien tulvivien sivujokien ja purojen rikkomaa suistoaluetta, vesireitit ovat edelleen tärkeitä kuljetuskanavia. Kaupunki on samannimisen piirikunnan ja alueen pääkaupunki. 

Barisalin seutu on Bangladeshin tärkeää riisinviljelyaluetta. Siellä tuotetaan myös lääkkeitä, kalaa ja käsityöteollisuuden tuotteita, sekä perinteisiä paan-lehtinyyttejä. 

## Lähteet
Einstein-observatorio

**Einstein–observatorio** (**HEAO–2**) oli toinen NASAn lähettämä röntgenhavaintosatelliitti, yhteensä näitä lähetettiin kolme. Observatorio lähetettiin avaruuteen 13. marraskuuta 1978. Einstein–observatorio oli ensimmäinen Maata kiertävä röntgenteleskooppi, joka kartoitti taivaan röntgensäteilyn aalloonpituudella. Observatorion avulla havaittiin tuhansia uusia kohteita ja sen avulla tutkittiin kvasaareja, galakseja ja pulsareita. Einstein–observarion avulla huomattiin Maan ja Jupiterin säteilevän röntgensäteilyä. Sen toiminta loppui huhtikuussa 1981 kun siltä loppui asennonohjauskaasu ja 25. maaliskuuta 1982 se paloi syöksyessään Maan ilmakehään.

Observatorion nimi oli alun perin avaruuteen HEAO–2, mutta kun se saavutti kiertoratansa, se nimettiin fyysikko Albert Einsteinin mukaan Einstein–observatorioksi. Observatorion instrumentteja olivat SSS, FPCS, IPC, HRI, OGS, MPC, BBFS.

HEAO-2 oli satoja kertoja tarkempi kuin aiemmat hankeet. HEAO–2:n avulla röntgentähtitieteilijät saivat kuvia ja tietoa yhä kaukaisimmista kohteista. Einstein–observatorio on yksi tärkeimmistä NASAn hankkeista.

## Katso myös
* HEAO-1
* HEAO-3

## Lähteet

## Aiheesta muualla

* 
* 
* 
* 
* 
*
Fra Bartolomeo

**Fra Bartolomeo** eli **Fra Bartolommeo (di Pagholo)** (1472 – 1517), alkuperäiseltä kutsumanimeltään **Baccio della Porta**, oli italialainen renessanssitaiteilija, joka keskittyi lähes yksinomaan uskonnollisiin aiheisiin.

## Elämä
Baccio oli kotoisin Toskanasta, Savignano di Praton pikkukaupungista. Hän sai lisänimen Baccio della Porta, koska hänen kotinsa oli lähellä kaupunginporttia. Hän opiskeli aikansa maalareiden, mm. Cosimo Rossellin oppipoikana kaksitoistavuotiaasta asti.

1490-luvulla hän viehättyi Girolamo Savonarolan ajatuksista, että taiteen ainoa hyväksyttävä tarkoitus on kertoa lukutaidottomalle rahvaalle Raamatun tapahtumista. Hänestä tuli dominikaanien maallikkoveli vuonna 1500, ja hän otti nimen Fra Bartolomeo (Veli Bartolomeo). Hän keskeytti maalaamisen useaksi vuodeksi, kunnes hänet vuonna 1504 määrättiin kuuliaisuustehtävänä työpajan esimieheksi. Silloin hän alkoi maalata Pyhän Bernhardin näkyä Bernando Biancon perheen kappeliin. Pian tämän jälkeen Rafael muutti Firenzeen ja ystävystyi maallikkoveljen kanssa. Fra Bartolomeo oppi perspektiivin käyttöä nuoremmalta taiteilijalta, kun taas Rafael sai vaikutteita värien käyttöön.

## Taide

Fra Bartolomeon nuoruudentöissä näkyy Rossellin toisen oppilaan Piero di Cosimon vaikutus. Uskonnollisen herätyksen jälkeen tyyli muuttuu. Bartolomeo sai Rafaelilta vaikutteita perspektiivin lisäksi valon ja varjon kuvaamisesta.

Bartolomeon aikalaiset arvostelivat häntä liian pienten ihmishahmojen ja kaikkialla roikkuvien kaapumaisten kauniisti laskostuvien viittojen kuvaamisesta. Kritiikistä ärsyyntyneenä Bartolomeo teki kaksi maalausta puolialastomista miehistä: *Evankelista Markus* ja *Pyhän Sebastianin kärsimys*. Kerrotaan, että jälkimmäistä pidettiin liian realistisena kärsimyksen kuvaajana, ja se piti poistaa nunnaluostarin kappelista. Vuonna 1511 hän maalasi Carondelet'n alttaritaulun, jossa hahmojen kuvauksessa näkyy selkeästi Leonardon vaikutus hahmojen kolmiulotteisessa kuvauksessa.

## Lähteet

## Aiheesta muualla
Vilppi

**Vilppi** on epärehellinen keino tai teko, etenkin jonkun harhauttamiseksi. Vilppiä ovat muun muassa tietoinen valehtelu, petos sekä harhautus. Myös kokeissa lunttaamista tai toisen opiskelijan harjoitustyön kopioimista tai tentin tekemistä toisen opiskelijan puolesta pidetään vilppinä.  Eräs vilpin erityismuoto on tutkimusvilppi.

## Lunttaaminen

**Lunttauksella** eli **kuulusteluvilpillä** tarkoitetaan toimintaa, jossa tenttijä hankkii tietoja kuulustelusääntöjen vastaisella tavalla, esimerkiksi vastausten kopioiminen naapurilta, webistä tai mukana tuodusta kirjallisuudesta tentissä tai kokeessa. Kuulusteluvilpistä on määritelty koulujen järjestyssännöissä ankarat sanktiot. Perinteisesti kuulusteluvilppiä on tehty vilkuilemalla toisten tenttijöiden vastauksia tenttitilanteessa. Joissakin tenteissä saa olla oppikirjat mukana. Silloin tenttijä voi kirjoittaa merkintöjä kirjan sivuille. Vessassa käynti pakottavan tarpeen takia on ollut myös perinteinen lunttaustapa. Vessassa voi kesken tenttitilaisuuden katsoa vastaukset kysymyksiin esimerkiksi oppikirjasta tai muilta ihmisiltä.

2000-luvulla tenttijä voi käyttää lunttauksen apuvälineenä kännykkää. Kännykät ovat yleensä kiellettyjä tenttitilaisuudessa. Esimerkiksi ylioppilaskirjoituksissa kännykän käyttö aiheuttaa yo-koevastauksen hylkäämisen. Muitakin it-laitteita voidaan käyttää lunttaukseen esimerkiksi bluetooth-yhteydellä. Kuulusteltava voi tuoda tenttitilaisuuteen kiellettyä tietoa usb-muistitikulla. Tietokoneella voi päästä kuulustelutilaisuudessa Internetiin ja sitä kautta saada kiellettyä tietoa tenttivastauksia hyödyttämään. Joissakin tenteissä Internetin käyttö ja sieltä löytyvien tietojen hyödyntäminen on tosin sallittua.

Kuulusteluvilppiä voi suorittaa myös käsimerkein, silmäniskuin yms. tavalla joko kuulustelutilassa tai ikkunan kautta ulkoa.

## Plagiointi

**Plagioinnilla** tarkoitetaan toisen henkilön ideoiden, tietojen, kielen tai kirjoituksen käyttöä silloin kun se tehdään ilman alkuperäisen lähteen asianmukaista ilmoittamista. Se saattaa myös sisältää epärehellisyyden elementin, mikäli plagioija yrittää julkaista plagioidun työ alkuperäisenä . Plagiointi ei välttämättä ole sama asia kuin tekijänoikeusrikkomus, joka tapahtuu kun rikotaan tekijänoikeuslakia. Plagiointi koskee myös tekstin kirjoituksen tms. sisältöä kun taas tekijänoikeus koskee vain niiden muotoa .

## Petos

Petos on rikos, jossa tekijä hankkii toista erehdyttämällä tai erehdystä hyväksikäyttämällä oikeudetonta taloudellista hyötyä ja siten aiheuttaa taloudellista vahinkoa erehtyneelle tai sille, jonka eduista tällä on ollut mahdollisuus määrätä. Petoksesta voidaan tuomita sakkoon tai vankeuteen enintään kahdeksi vuodeksi.

## Harhautus

Harhauttaminen on vaikuttamista kohteen toimintaan toimittamalla sille väärää tietoa. 

## Katso myös
*Huijaus

## Lähteet
Embryopsida

**Embryopsida** eli **alkiolliset kasvit** (myös Cormophyta, Embryophyta) on kasvien luokka, johon kuuluvat putkilokasvit sekä sammalet. Siemenkasveilla ja sanikkaisilla suvuton sukupolvi kasvattaa verson, sammalilla suvullinen sukupolvi. Alkiolliset kasvit ovat muutamia poikkeuksia lukuun ottamatta yhteyttäviä ja ne ovat pääasiassa maakasveja.

Ahtaimman määritelmän mukaan ainoastaan alkiolliset kasvit kuuluvat kasvikuntaan (Plantae). Alkiolliset kasvit eriytyivät nykyisten näkinpartaislevien kanssa yhteisestä kantamuodosta noin 400 miljoonaa vuotta sitten.

## Luokittelu

## Lähteet

 

## Aiheesta muualla
*  Embryophytes  Tree of life
Manasse ben Israel

**Manasse ben Israeli** eli Menasse ben Israel (1604–1657) oli portugalinjuutalainen oppinut, rabbiini ja kirjanpainaja. Amsterdamissa elänyt Manasse julkaisi teoksia monella kielellä ja oli kirjeenvaihdossa muun muassa kuningatar Kristiinan kanssa. Vuonna 1655 hän kävi Oliver Cromwellin luona ja pyrki vaikuttamaan juutalaisten aseman parantamiseen. Rembrandt on maalannut Manassesta kuuluisan muotokuvan.

## Aiheesta muualla

* Jewish Encyclopedia entry on Menasseh Ben Israel
* Digital collection of books and letters related to Menasseh Ben Israel 
* Short biography of Menasseh Ben Israel
Öljymäki

**Öljymäki** (,   tai *Ma'aleh hazetim*) on Itä-Jerusalemissa temppelialuetta vastapäätä kohoava pitkä mäki, jonka Kidronin laakso erottaa kaupungista. Mäen läntinen rinne oli entisaikoina öljypuiden peitossa, ja siellä sijaitsee Getsemanen puutarha. Itäisellä rinteellä on Beetfagen ja Betanian kylät. Pohjoinen kukkula on korkein (830 metriä merenpinnasta). Apostolien tekojen mukaan vuoren laki on Jeesuksen taivaaseenastumisen paikka. Öljymäen länsirinteellä ja Kidronin laaksossa on runsaasti eri kansallisuuksiin kuuluneiden ihmisten hautoja, koska Vanhassa testamentissa ennustetaan Herran tulemisen, kristityille Jeesuksen toisen tulemisen, tapahtuvan Öljymäellä. Öljymäelle on rakennettu useita kirkkoja, muun muassa Taivaaseenastumisen kappeli. Öljymäelle on haudattu tunnettuja israelilaisia kirjailijoita, poliitikkoja ja muita kuuluisuuksia.


Tiedosto:4 011.Cemetery of East Jerusalem with view to the City with Moshee2.jpg|Öljymäen juutalainen hautausmaa
Tiedosto:Jerusalem - Pyramide de Zacharie.jpg
Tiedosto:Yad Avshalom.JPG
Tiedosto:Zkharia Hezir tombs.JPG
Tiedosto:Jerusalem Church of all nations BW 7.jpg
Tiedosto:Church of Mary Magdalene1.jpg
Tiedosto:Siur wikipedia in Jerusalem 080608 57.JPG|Augusta Victoria -sairaala


## Lähteet
Alfred Vaucher

**Alfred-Felix Vaucher** (18. maaliskuuta 1887 – 22. toukokuuta 1993) oli ranskalainen teologi ja kirkkohistorioitsija. Hänet tunnetaan varsinkin hänen seitsemännen päivän adventismia käsittelevästä tutkimustyöstään. Hän työskenteli myös adventistisena julistajana.

Vaucher kiersi urallaan kaikkialla Euroopassa. Hän julkaisi yli 1&nbsp;100 artikkelia ja pamflettia. Hän julkaisi myös kaksi kirjaa: *L'Histoire du Salut* ja *Le P. Manuel Lacunza y Diaz*.

Alfred Vaucher kuoli pari kuukautta 106-vuotissyntymäpäivänsä jälkeen.
Great Basinin kansallispuisto

**Great Basinin kansallispuisto** () on Yhdysvaltojen Nevadan osavaltiossa sijaitseva kansallispuisto. Se julistettiin kansalliseksi suojelumonumentiksi 24. tammikuuta vuonna 1922 ja kohotettiin kansallispuiston asemaan 27. lokakuuta vuonna 1986. Great Basinin kansallispuisto sai nimensä samannimisen, Kalliovuorten ja Sierra Nevadan välissä sijaitsevan ylätasangon mukaan. Puiston 312,3 neliökilometrin laajuista alaa hallinnoi Yhdysvaltain muiden kansallispuistojen tapaan maan National Park Service.

Puisto on kuuluisa vanhoista vihnemäntymetsistään ja Lehman-luolastostaan Nevadan toiseksi korkeimman huipun Wheeler Peakin pohjalla. Luolia suojeltiin alun perin suojelumonumenttina, mutta yhdistettiin lopulta paljon suuremmaksi kansallispuistoksi.
 

## Aiheesta muualla

*Viralliset sivut
Kotia kohti II – Seikkailu San Franciscossa

**Kotia kohti II – Seikkailu San Franciscossa** (*Homeward Bound II: Lost in San Francisco*) on vuonna 1996 valmistunut jatko-osa seikkailuelokuvalle *[[Kotia kohti - uskomaton seikkailu]]*. Sen on ohjannut David R. Ellis. Suomalaisissa äänirooleissa ovat Veikko Honkanen, Riitta Havukainen ja Taisto Oksanen.

## Juoni

Elokuva päähenkilöitä ovat hölmö ja energinen amerikanbulldoggi nimeltään Hans, vanha ja viisas kultainennoutaja Jalo ja hieno tiibetiläinen colourpoint-rotukissa Sissi. Lemmikit ovat hermona, sillä perhe on lähdössä Kanadaan lomalle. Lentokentällä Hans onnistuu pääsemään ulos häkistään ja hän karkaa. Jalo ja Sissi juoksevat hänen peräänsä ja huomaavat pian, että lentokone, jossa heidän pitäisi olla on jo noussut ilmaan.

Heidän täytyy selvitä ilman ihmisten apua San Franciscon kaduilla, josta on vaikea pummia ruokaa. Lemmikit tutustuvat kulkukoiriin, mutta pysyvät valppaina sillä lähistöllä ajaa punainen auto, jossa on koiravarkaita. Vasta Kanadassa perhe tajuaa että lemmikit jäivät Yhdysvaltoihin.
Rolf Jensen

**Rolf Jensen** (s. 21. helmikuuta 1942) on tanskalainen tulevaisuudentutkija ja The Dream Companyn perustaja.

Jensen opiskeli yhteiskuntatieteitä Århusin yliopistossa. Hän on työskennellyt Tanskan valtionhallinnossa puolustusministeriössä, ulkoasiainministeriössä ja kalastusministeriössä. Vuodesta 1984 lähtien hän työskenteli Kööpenhaminan tulevaisuudentutkimuksen instituutissa, jonka johtajana hän toimi vuosina 1988–2001. Jensen perusti oman yrityksen nimeltään *The Dream Company* H.C. Andersenin syntymäpäivänä 2. huhtikuuta 2001. Toimitusjohtajan (CEO) sijaan hän suosii *Chief imagination Officer* –titteliä.

Jensen kirjoitti kirjan *The Dream Society. How the Coming Shift from Information to Imagination Will Transform Your Business* (1999), joka on käännetty kymmenelle kielelle. Hänen mukaansa tietoyhteiskunnan jälkeen tulee ”elämysyhteiskunta”. Suomeksi on käytetty myös termejä ”tarinayhteiskunta” ja ”unelmayhteiskunta”. Jensenin mukaan kuluttajat eivät ensisijaisesti osta pelkkää tuotetta, vaan nykyisessä mielikuvayhteiskunnassa yhtä tärkeä on tarina, joka tuotteeseen liittyy. Esimerkkinä hän käyttää ”vapaan kanan munia”. Kuluttajat maksavat kalliimman hinnan kananmunista, jos he uskovat, että ne on tuotettu eettisesti kestävämmissä olosuhteissa kuin tehomaatalouden munat. 

Kuluttajat hakevat tavaroita ostaessaan entistä enemmän tyydytystä tunnetasolla. He etsivät elämyksiä ja elämyksellisyyttä. Jensen kehottaa markkinoijia ymmärtämään markkinat emotionaalisina ja kehittämään tuotemerkille oman tarinansa, usein tunteisiin ja arvoihin vetoavan tarinan.

Jensen on käynyt esittelemässä ajatuksiaan monissa maissa. Hän on Washingtonissa sijaitsevan World Future Societyn jäsen.

## Aiheesta muualla
* Rolf Jensen 
* Dream Society 
* 
* Unelmien yhteiskunta
Kotia kohti

**Kotia kohti** oli suomalainen televisio-ohjelma, joka alkoi AVA:lla 25. maaliskuuta 2013. Ohjelmassa asuntoasiantuntija Mira Kasslin ja sisustussuunnittelija Tea-Mariia Pyykönen auttavat ihmisiä löytämään ja sisustamaan uuden asunnon. Ohjelman toisessa jaksossa *Glamourin taikaa* ensiasuntoa etsi Anni Uusivirta.

Kesällä 2013 sarja uusittiin MTV3-kanavalla.

## Jaksot

## Lähteet

## Aiheesta muualla
* Ohjelman viralliset sivut
Kotia kohti – uskomaton seikkailu

**Kotia kohti – uskomaton seikkailu** (*Homeward Bound: The Incredible Journey*) on vuonna 1993 valmistunut yhdysvaltalainen seikkailuelokuva. Elokuva on uusintaversio vuonna 1963 valmistuneesta elokuvasta *[[Uskomaton seikkailu (elokuva)|Uskomaton seikkailu]]*, joka perustuu Sheila Burnfordin samannimiseen teokseen. Tässä elokuvassa eläimet puhuvat, kun taas vuonna 1963 valmistuneessa versiossa ne eivät puhu, vaan elokuvan kertoja kertoo tapahtumat. 

Suomenkielisen version elokuvasta on ohjannut Markku Riikonen.

## Juoni

Perheen lemmikit vanha kultainennoutaja Jalo (*Shadow*), amerikanbulldoggi Hans (*Chance*) ja colourpoint-kissa Sissi (*Sassy*) viedään perheen matkan ajaksi hoitolaan. Eläimet odottavat, että perhe tulisi hakemaan heitä takaisin, mutta kun heitä ei ala näkymään, niin eläinkolmikko lähtee pitkälle kotimatkalle. Matkan aikana he kohtaavat erilaisia vaaroja ja tilanteita. 

## Näyttelijät
**Eläimien äänet/alkuperäinen versio**: 

**Näyttelijät:**

**Eläimien äänet/suomenkielinen versio**:

**Ihmisten äänet**:

## Katso myös
*Kotia kohti II – Seikkailu San Franciscossa

## Lähteet
Women and Children First

**Women and Children First** on hard rock -yhtye Van Halenin vuonna 1980 julkaisema kolmas albumi. Jo singlenä "And the Cradle Will Rock..." nousi suureksi hitiksi ja lisäsi Van Halenin suosiota. Vastoin yleisiä oletuksia jo tällä levyllä Edward soitti ensimmäisen kerran yhtyeen kappaleella koskettimia kappaleessa "And the Cradle Will Rock...". Pohjasoundina kuullaan Eddie soittamassa sähköpianoa Marshallin vahvistimensa läpi, mistä myös selitys oudon sähköiselle äänelle. Women and Children First oli jo raskassoundinen Fair Warningin rinnalla, mutta energinen kuten kappale "Everybody Wants Some!!" osoittaa. Bändi teki myös ensimmäisen varsinaisen maailmankiertueensa ollen mm. Euroopassa ensimmäistä kertaa pääesiintyjänä. Albumi on myynyt 3-kertaista platinaa eli yli 3 miljoonaa kappaletta Yhdysvalloissa. Albumilta olevista kappaleista singlenä julkaistiin vain yksi, mikä saattoi vaikuttaa siihen että albumi ei menestynyt muiden tavoin, vaikka onkin saanut All Music Guide'lta neljä ja puoli tähteä viidestä.

## Kappaleet

# 
# 
# 
# 
# 
# 
# 
# 
# 

## Albumi
Billboard (Pohjois-Amerikka)

## Singlet
Billboard (Pohjois-Amerikka)

## Kokoonpano

* David Lee Roth - laulu
* Eddie Van Halen - kitara
* Michael Anthony - basso 
* Alex Van Halen - rummut
Yvonne Axö

**Yvonne Axö** (19. kesäkuuta 1939 Bromma, Tukholma – 14. elokuuta 2013) oli ruotsalainen näyttelijä ja laulaja. Hän esiintyi myös suomalaisessa elokuvassa *[[Viettelysten tie]]* vuodelta 1955.

## Filmografia
*Åsa-Nisse på semester (1953) *kuorotyttö*
*Fartfeber suom. Vauhtikuumetta (1953) *Görel*
*Bror min och jag (1953)
*Blockerad spår (1955) *nimikirjoituksen pyytäjä*
*Flickan i regnet suom. Tyttö sateessa (1955) *Marianne*
*Danssalongen suom. Tanssisalonki (1955) *tyttö kauneuskisoissa*
*Viettelysten tie (1955) *Monica*
*Swing it, fröken! (1956) *opiskelijatyttö*

## Lähteet

## Aiheesta muualla
*
Campagnolo

**Campagnolo** on italialainen yritys, jonka Tullio Campagnolo perusti vuonna 1933 Vicenzassa. Yritys valmistaa polkupyörien osia ja keskittyy erityisesti rata- ja maantiepyöräilyyn, kun taas sen kilpailijat Shimano ja SRAM valmistavat myös osia maastopyöriin. Campagnoloa pidetään historiallisesti kaikista merkittävimpänä osien valmistajana. 

Useat UCI World Tour -tason tiimit, kuten Movistar, UAE-Team Emirates, Lotto-Soudal ja Cofidis, käyttävät pyörissään Campagnolon komponentteja. Campagnolo liitetään usein myös kaikkien aikojen menestyneimmän pyöräilijän Eddy Merckxin voittoihin.

Yrityksen perustaja Tullio Campagnolo oli keksijä sekä entinen kilpapyöräilijä, joka oli uransa aikana kehitellyt useita innovatiivisia ratkaisuja, kuten renkaiden pikakiinnityksen ja ketjuvaihteet. Nämä keksinnöt oli tehty erityisesti maantiekäyttöön ja ne olivat erittäin haluttuja aikansa huippukuskien keskuudessa.

1980-luvulla Campagnolo esitteli Ergopower-vaihdejärjestelmänsä, joka on käytössä vielä nykyäänkin. Vastakohtana Shimanon pyrkimyksille yhä pienempiä ja monimutkaisempia osia kohden Campagnolo hyödyntää erilaisia materiaaleja ja niiden ominaisuuksia osiensa erottelemisessa. Campagnolon osiin on yleensä hyvin tarjolla varaosia ja niiden huoltaminen on helppoa. 1990-luvun lopulla ja 2000-luvun alussa Campagnolo alkoi käyttää hiilikuitua osasarjoissaan. 

Campagnolon parhaimmat ja kevyimmät osasarjat tällä hetkellä ovat Super Record ja Record sekä niiden sähköiset EPS-versiot. Niiden jälkeen järjestys kevyimmästä osasarjasta painavimpaan on Chorus, Potenza ja Centaur. Campagnolo valmistaa lisäksi kiekkoja kuten Bora Ultra, Bora One, Eurus ja Khamsin.

## Osasarjat
Sähköiset osasarjat

* Super Record EPS
* Record EPS
* Chorus EPS

Mekaaniset osasarjat

* Super Record
* Record
* Chorus

* Potenza 11
* Centaur

Gravel-käyttöön suunnitellut osasarjat
* Ekar

## Lähteet

## Aiheesta muualla

* Yrityksen verkkosivusto
Sinappikaali

**Sinappikaali** on ristikukkaiskasveihin kuuluva kaalin sukuinen kukkiva viljelyskasvi, jota käytetään yrtti- ja salaattivihanneksena. Suomessa sitä usein myydään italiankielisellä nimellään **rucola**. Sinappikaali kasvaa luonnonvaraisena Etelä-Euroopassa, missä sitä on käytetty ainakin Rooman valtakunnan ajoista asti. Kaupallisiin tarkoituksiin sitä ei kuitenkaan Suomessa viljelty merkittävissä määrin ennen 1990-lukua.

Isohietasinappia (*Diplotaxis tenuifolia*) ja pikkuhietasinappia (*Diplotaxis muralis*) kutsutaan Suomessa nykyisin **villirucolaksi**. Isohietasinappi on monivuotinen ja saattaa talvehtia Suomessa. Pikkuhietasinappi on yksivuotinen.

## Historia
Jo muinaiset roomalaiset viljelivät sinappikaalia. He uskoivat kasvilla olevan sukupuoliviettiä kiihottava vaikutus. Pohjolassa sinappikaalia viljeltiin lääkekasviksi 1400-luvulta alkaen, mutta väitetyn seksuaaliviettiä kiihottavan vaikutuksen vuoksi sen viljely kiellettiin luostaripuutarhoissa, ja lopulta viljely lakkasi muuallakin. 1990-luvulla alkoi kasvin laajamittainen viljely, ja silloin se palasi Suomeen uudella nimellä: siitä oli tullut italian kielen mukaisesti *rucola*. Vierasperäinen nimi hyväksyttiin myös virallisesti.

## Käyttö
Sinappikaalia käytetään raakana salaatteihin ja voileipiin. Kypsennettynä sitä käytetään pastakastikkeisiin ja muihin lämpimiin ruokiin. Sinappikaalia voidaan lisätä pitsan päälle kypsentämisen loppuvaiheessa tai heti sen jälkeen. Sitä käytetään usein myös ruoka-annosten koristelussa.

Maultaan sinappikaali on voimakas, joskus jopa pistävän sinappimainen. Se sisältää runsaasti C-vitamiinia ja rautaa.

## Lähteet

## Aiheesta muualla
George Gamov

**George Gamov** (synt. **Georgi Antonovitš Gamov**, ; 4. maaliskuuta (J: 20. helmikuuta) 1904 Odessa – 19. elokuuta 1968 Boulder) oli ukrainalaissyntyinen neuvostoliittolais-amerikkalainen fyysikko. Hän tutki poikkeuksellisen monia fysiikan osa-alueita ja lähitieteitä: kvanttifysiikkaa, atomiytimen radioaktiivista hajoamista, tähtien syntyä ja DNAn emäsjärjestystä. 

## Ura
Gamov syntyi Odessassa keisarikunnassa, nykyisen Ukrainan alueella, venäjänkieliseen perheeseen. Hän opiskeli Odessan ja Leningradin yliopistossa. Perustutkinnon jälkeen hän siirtyi Göttingenin yliopistoon, jossa hän väitteli tohtoriksi kvanttiteorioista. Tämän jälkeen hän työskenteli Kööpenhaminan yliopiston teoreettisen fysiikan laitoksessa sekä jonkin aikaa Cambridgessa Ernest Rutherfordin kanssa. 

Vallankumouksen jälkeen Gamov koki työolot Neuvostoliitossa tukahduttaviksi ja yritti loikata länteen useita kertoja. Onnistunut yritys tapahtui Solvay-konferenssin yhteydessä 1933. Gamov muutti Yhdysvaltoihin 1934 ja sai Yhdysvaltojen kansalaisuuden 1940.

Gamov ennusti jo 1940-luvulla, että kosmisen taustasäteilyn täytyy olla olemassa. Säteilyn olemassaolo vahvistettiin mittauksin 1960-luvulla, ja se oli merkittävä todiste alkuräjähdyksen puolesta. Suuren yleisön keskuudessa Gamov tuli tunnetuksi muun muassa pääosin modernia fysiikkaa maallikoille selittävistä teoksistaan, joissa päähenkilönä seikkaili Herra Tompkins.

## Suomennettuja teoksia
* 
* 	
* 
* 
* 

## Lähteet

## Kirjallisuutta
* 

## Aiheesta muualla
Misty

**Misty** voi tarkoittaa seuraavia asioita:
*”Misty”, musiikkikappale vuodelta 1954
*Misty, hahmo Pokémon-sarjassa
*Misty Stewart-Taggart, yhdysvaltalainen tv-käsikirjoittaja ja kirjailija
*Misty, voltin kaltainen temppu.
* *[[Misty (televisiosarja)|Misty]]*, eteläkorealainen televisiosarja
Mark King

**Mark King** (s. 20. lokakuuta 1958) on brittiläisen Level 42 -yhtyeen basisti. Yhtye oli suosittu 1980-luvulla, jolloin sillä oli useita top 10 -hittejä Euroopan listoilla. Mark King on tunnettu Slap and Pop -soittotyylistään.
Cruz Hernández

**Cruz Hernández Rivas** (väitetysti 3. toukokuuta 1878 – 8. maaliskuuta 2007) oli maailman vanhimmaksi ihmiseksi väitetty elsalvadorilainen. Hän oli kotoisin San Agustínista. El Salvadorin viranomaiset ovat vahvistaneet tiedon Hernándezin iästä, mutta Guinnessin ennätysten kirjaan häntä ei ole kelpuutettu.

Hernándezin uutisoitiin toukokuussa 2006 täyttäneen 128 vuotta, mutta yleisesti hyväksyttyjä todisteita ei löydetty. Jos väitetty ikä olisi totta, hän ei olisi ollut ainoastaan aikansa vaan kaikkien aikojen vanhin ihminen maailmassa. Virallinen kunnia kuuluu kuitenkin ranskalaiselle Jeanne Calmentille, joka oli 122-vuotias kuollessaan vuonna 1997. 

Cruz Hernándezin ilmoitettiin kuolleen maaliskuussa 2007 väitetyssä 128 vuoden iässä. Jos väitetty syntymäpäivä osoittautuu paikkansapitäväksi, Hernández olisi kuollessaan ollut vain parin kuukauden päässä huikeasta 129 vuoden iästä ja olisi ollut luonnollisesti todistetusti maailman vanhin ihminen.

Hernández sai 13 lasta, joilla heilläkin oli yhteensä reilusti yli sata jälkeläistä. Hän toimi kätilönä 100-vuotiaaksi saakka ja vietti viimeiset elinkuukautensa etupäässä nukkuen, kyvyttömänä puhumaan.

Hernándezia ei liian vähäisenä pidetyn virallisen todistusaineiston vuoksi koskaan kelpuutettu Guinnessin ennätysten kirjaan. Guinnessia oli kuitenkin lähestetty asian tiimoilta kansallisen syntymärekisterikeskuksen viranomaisten taholta.

Hernándezin pitkäikäisyyden syyksi hänen ystävänsä väittivät naisen rakkautta olueen raa'an kananmunan kera. Kun Hernández kuoli nukkuessaan torstaina 8. maaliskuuta 2007, maailman vanhimman elossa olevan ihmisen virallinen titteli kuului japanilaiselle Yone Minagawalle. Minagawa syntyi 4. tammikuuta 1893, joten Hernández oli väitetysti häntä viisitoista vuotta vanhempi.

Vuonna 2015 tutkijat löysivät Hernándezin kastetodistuksen, jonka mukaan hän oli syntynyt 3. toukokuuta 1893. Näin ollen Hernández olisi kuollessaan ollut 113 vuoden ja 309 päivän ikäinen.

## Lähteet
*
*

### Viitteet
Sivar Ahlrud

**Sivar Ahlrud** on  kirjailijoiden Ivar Ahlstedt ja Sid Roland Rommerud yhteiskäytössä oleva taiteilijanimi. Sivar Ahlrud on yhdistelmä kummankin etu- ja sukunimistä. Sivar Ahlrudina he kirjoittivat nuorisokirjoja, kuten *[[Etsiväkaksoset]]*-sarjaa (*Tvillingdetektiverna*) vuosina 1944–1974, sekä muutamia muita teoksia. Etsiväkaksoset-sarjaa ilmestyi ruotsiksi 38 osaa. Samaa taiteilijanimeä käyttivät 1980-luvulla myös Börje Isakson, George Johansson ja Dag E. Hogsten jatkaessaan *Etsiväkaksosten* kirjoittamista muutaman kirjan verran. 

Joissakin *Etsiväkaksoset*-kirjoissa Sivar Ahlrud esiintyy omana fiktiivisenä itsenään, joka kuten Arthur Conan Doylen Dr. Watson, kirjasi muistiin tapahtumia, tai nuorisokirjojen parista vastaavana esimerkkinä Alfred Hitchcockin esiintyminen Kolme etsivää -sarjassa.

Etsiväkaksoset Klas ja Göran sekä heidän serkkunsa Hubert "Hubbe" seikkailevat tässä kirjasarjassa. Klas ja Göran ovat innokkaita etsiviä, jotka selviytyvät miltei kaikesta. Yleensä he liikkuvat Vindselessä ja Tukholmassa. He ovat samannäköisiä ja käyttävät sitä hyödyksi vaikkapa kujeillessaan. Heidän Hubbe-serkkunsa asuu Tukholmassa ja on vasten tahtoaan mukana etsiväkaksosten puuhissa. Hubbe on erittäin sivistynyt ja älykäs. Toisinaan kaksoset kunnioittavat Hubbea (esimerkiksi kirjassa *Jalkapalloarvoitus*). Kirjassa esiintyy myös Vindselen sanomain toimittaja, joka joskus auttaa kaksosia ja Hubbea.

## Suomennetut teokset

## Lähteet
Sasaburō Takano

**Sasaburō Takano** (, 28. kesäkuuta 1862 – 31. joulukuu 1950)  oli japanilainen korkea-arvoinen miekkailunopettaja, jolla oli suuri vaikutus kendon kehittymiseen ja muotoutumiseen 1900-luvulla. Takano osallistui raatiin, joka muodosti ensimmäisen yleisen *Dai Nippon teikoku kendō kata* -sarjan kendo-opetuksen tueksi. Jo ennen Dai Nippon teikoku kendō katan esittelyä Sasaburo kehitti Ono-ha Ittō-ryū -kenjutsuun pohjautuvan *[[gogyō no kata]]* -sarjan, johon kuuluu viisi pitkän ja kolme lyhyen miekan kataa,  ja alkoi opettaa sitä *Tokyo Kōtō shihan gakkō*-yliopistossa vuoden 1904 aikana.
Takano kuului Hakudō Nakayaman kanssa raatiin, joka muodosti lopullisen Nihon kendō no katan. 

Takanon perinteinen *[[kenjutsu]]*-miekkakoulukunta oli *[[Ittō-ryū]]*n (*Ono-ha*) ryūha. Takano oli vaikutusvaltainen ja arvostettu budō-opettaja Dai Nippon Butokukaissa (kendo hanshi) ja opetti Shūdōgakuin-dōjōlla.. Hän myös toimi professorina Tokion *Kōtō shihan gakkō* -normaalikoulussa.
 
## ''Gogyō no kata''
Tsukuban yliopistossa, joka on edellä mainitun Kōtō shihan gakkōn seuraaja, Gogyō no kataa harjoitellaan edelleen. Muualla Japanissa tai maailmalla sen aktiivinen harjoittelu on erittäin harvinaista.
Suomeen Gogyō no kata -harjoittelu on juurtunut ZNKR-sensei Tōru Takahashin (kyōshi 7.dan (8.dan 26.11.2014), kendo) ansiosta.

Gogyō no kata eroaa kendo-katasta "virtaavalla" pehmeällä olemuksellaan. Siitä puuttuvat myös kovaääniset kiai-huudot. Gogyō no katassa ki virtaa rennosta kehosta luonnollisella, pehmeällä hengityksellä. Gogyō no katassa on viisi pitkä pitkänmiekan (tachi) ja kolme lyhyen (kodachi) miekan kataa.

## Lähteet
### Kirjallisuuslähteet
* 
* 
* 
* 
* 

### Viitteet
Moloko Temo

**Moloko Temo** (4. heinäkuuta 1874 &ndash; 3. kesäkuuta 2009) oli eteläafrikkalainen nainen, jonka väitetään olevan maailman vanhin ihminen.

Jos Temon syntymäpäivä pitää paikkansa, hän kuoli 134-vuotiaana. Virallisesti maailman vanhimpana ihmisenä pidetty Jeanne Calment kuoli 122-vuotiaana. Guinnessin ennätysten kirja ei ole kelpuuttanut Temoa epäselvien todisteiden vuoksi.

Temolle annettiin syntymätodistus vuonna 1988. Siinä esitettyä ikää pidetään lähinnä arviona, joka perustui tapahtumiin, jotka Temo muisti lapsuudestaan.

Temo oli kotoisin Limpopon maakunnasta ja asui elämänsä aikana vain kolmessa talossa. Hän ei omien sanojensa mukaan ennen erästä haastattelua ollut koskaan kohdannut valkoihoista henkilöä.

Edellä mainitun haastattelun yhteydessä todettiin, että Temon tytär Evelyn oli 79-vuotias. Jos Temon ikä pitää paikkansa, hän olisi ollut yli 50-vuotias tyttärensä syntyessä. 

Temo tuli vanhuusiällään sokeaksi, eikä omien sanojensa mukaan kyennyt enää muistamaan, milloin hän meni naimisiin tai milloin hänen lapsensa tarkkaan ottaen syntyivät.

## Lähteet
Hakudō Nakayama

**Hakudō Nakayama** (, helmikuu 1869 – joulukuu 1958), oli iaidō-sanan käyttöön ottanut budō-opettaja, jolla oli hanshi eli korkea opettaja-arvo sekä iaidōssa, jōdōssa että kendossa. Lisäksi hän oli kokenut kenjutsun taitaja.  Hakudō Nakayama on Musō Shinden-ryū iai-koulukunnan perustaja. Musō Shinden-ryū on yksi maailman yleisimpiä iaidō-koulukuntia. Iaijutsu-kouluista Nakayama oli opiskellut Ōmori-ryū- ja Muraku-ryū-tyylejä sekä Eishin-ryūn (Shimomura-ha) ja Ittō-ryūn (Yamaguchi-ha) *[[ryūha]]*ita. Nakayaman perinteinen miekkakoulukunta (*[[kenjutsu]]-[[ryū]]*) oli Shintō munen -ryū. Nakayama oli vaikutusvaltainen ja arvostettu budō-opettaja Dai Nippon Butokukaissa ja opetti Yushinkan-dōjōlla. Hän osallistui *Dai Nihon teikoku kendō-kata*n muodostamiseen ja viiden miekkamiehen raatiin, joka muodosti lopullisen Nihon kendō no katan.

Suomen iaidōon vaikuttanut Gakudō Takada oppi Musō Shinden-ryūn Hakudōn oppilaalta Matsuo Kenpūlta.

## Lähteet
### Viitteet

### Kirjallisuuslähteet
* 
* 
*
Vauhtikuumetta

**Vauhtikuumetta** (*Fartfeber*) on ruotsalainen elokuva vuodelta 1953. Ensi-ilta oli 27. marraskuuta 1953. Suomessa sen ensi-ilta oli 20. toukokuuta 1955.

## Lähteet
Fresh Fruit for Rotting Vegetables

**Fresh Fruit for Rotting Vegetables** on amerikkalaisen Dead Kennedysin ensimmäinen studioalbumi vuodelta 1980. 

Musiikki oli äänekästä ja nopeaa, muttei kuitenkaan kaikessa kaoottisuudessaan kadottanut tietynlaista järjestelmällisyyttä ja dynamiikkaa. Laulaja Jello Biafran ivalliset sanoitukset käsittelivät ja arvostelivat monia poliittisia näkemyksiä, joiden kyseenalaistamista monet pitivät silloisessa Amerikassa tabuna.

## Kappaleluettelo

## Muusikot
* Jello Biafra - laulu
* East Bay Ray - kitara
* Klaus Flouride - basso
* Ted - rummut
* 6025 – kitara kappaleessa "Ill in the Head"

## Aiheesta muualla
* Deadkennedys.comin tietopaketti albumista  
* Hardcore Punkille omistautuneen KFTH-sivuston tiedot levystä
Chrysler 180

**Chrysler 180** on aluksi Chrysler Europen ja myöhemmin PSA-konsernin vuosina 1970–1982 valmistama edustusluokan neliovinen sedan. Sitä myös valmistettiin ja myytiin Australiassa vuosina 1975–1978 nimellä **Chrysler Centura**. Mallin seuraajaksi tuli Talbot Tagora.
Auto esiteltiin Pariisin autonäyttelyssä syksyllä 1970 malleina 160, 160 GT ja 180. 160-mallissa oli 1,6-litrainen (80&nbsp;hv) moottori, kahdessa jälkimmäisessä 1,8-litrainen (97&nbsp;hv). Ylellisempi 2,0-litraisella moottorilla varustettu malli esiteltiin Amsterdamin autonäyttelyssä 1973, ja siinä oli esimerkiksi vinyylikatto sekä lisävalot. Kyseisen moottorin yhteyteen oli valittavissa ainoastaan kolmiportainen *[[TorqueFlite]]*-automaattivaihteisto. Samaan aikaan 160 GT poistui mallistosta. Australiassa moottorivalikoimaan kuuluivat eurooppalaisen nelisylinterisen 2,0-litraisen lisäksi kuusisylinteriset 3,5- ja 4,0-litraiset Hemi-moottorit. Vuonna 1975 mallin valmistus siirtyi Ranskan Poissysta Espanjaan Chryslerin omistaman Barreirosin tehtaalle. Tällöin alettiin myös valmistaa Barreirosin 2,0-litraisella (65&nbsp;hv) dieselmoottorilla varustettua mallia, jota myytiin ainoastaan Espanjan markkinoilla. 

Vuonna 1977 Ranskassa ja muussa Manner-Euroopassa autoa alettiin myydä Chrysler-Simca-merkkisenä. 1,6-litraisen mallinimeksi annettiin **1609**, kun taas 1,8-litraisesta tuli **1610**. 2,0-litraisessa säilyi **2 litres** -nimi. 

Vuonna 1979 PSA-konsernin ostettua Chrysler Europen mallia alettiin myydä Talbot-merkkisenä. 1,6-litrainen moottori poistui ja 2,0-litraisen yhteyteen tuli nyt saataville myös manuaalivaihteisto. Mallin myynti Euroopassa päättyi vuonna 1981 lukuun ottamatta Espanjaa, jossa dieselmoottorilla varustettua mallia myytiin vuoteen 1982 saakka. 

## Lähteet

## Aiheesta muualla
In God We Trust Inc.

**In God We Trust, Inc.** on hardcore punk -yhtye Dead Kennedysin EP vuodelta 1981. Sittemmin EP on julkaistu samassa paketissa yhtyeen toisen studioalbumin, *[[Plastic Surgery Disasters]]in*, kanssa.

EP:llä yhtyeen laulaja Jello Biafra hyökkää niin järjestäytyneen uskonnon, oikeistopunkin, Ronald Reaganin kuin keponi-hyönteismyrkynkin kimppuun. ”We’ve Got a Bigger Problem Now” on uusi versio debyyttialbumin klassikkokappaleesta ”California Über Alles” – tässä versiossa kalifornialaispoliitikko Jerry Brownin nimi on korvattu Ronald Reaganilla.

## Kappaleet
#
#
#
#
#
#
#
#

## Kokoonpano
* Jello Biafra – laulu
* East Bay Ray – kitara
* Klaus Flouride – basso
* D.H. Peligro – rummut

## Aiheesta muualla
* Deadkennedys.comin tietopaketti levystä.